Diari Oficial de la Generalitat Valenciana


Sumari del DOGV 8047, del 24-05-2017 (2017/4407)

Extracte de la Resolució de 9 de maig de 2017, del president de l'Institut Valencià de Competitivitat Empresarial (IVACE), per la qual es convoca la concessió d'ajudes reemborsables per a la posada en marxa dels plans de promoció internacional de les pimes de la Comunitat Valenciana a càrrec del pressupost de l'exercici 2017.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8047

Data del DOGV
:   24-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4407


Data del document
:   09-05-2017

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 9 de maig de 2017, del president de l'Institut Valencià de Competitivitat Empresarial (IVACE), per la qual es convoca la concessió d'ajudes reemborsables per a la posada en marxa dels plans de promoció internacional de les pimes de la Comunitat Valenciana a càrrec del pressupost de l'exercici 2017. [2017/4407]  
BDNS (identif.): 347184.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
I en la pàgina web de l'IVACE: http://www.ivace.es  
  
Primer. Entitats beneficiàries  
Podran sol·licitar aquestes ajudes reemborsables les pimes amb seu social a la Comunitat Valenciana que no incórreguen en cap de les prohibicions que s'estableixen en l'article 13.2. de la Llei 38/2003, de 17 de novembre, i que complisquen la resta de requisits establits en l'article 4 de l'Ordre 20/2016, de 19 d'octubre, de la Conselleria d'Economia Sostenible, Sectors Productius, Comerç i Treball.  
  
Segon. Objecte  
L'IVACE concedirà ajudes sota la modalitat de préstec bonificat a les empreses de la Comunitat Valenciana que compten amb un pla promoció internacional.  
Les actuacions objecte de suport seran totes aquelles incloses en el Pla de Promoció Internacional.  
  
Tercer. Bases reguladores  
Ordre 20/2016, de 19 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes de l'Institut Valencià de Competitivitat Empresarial (IVACE) per a impulsar la internacionalització empresarial (DOGV 7903, 25.10.2016).  
  
Quart. Quantia  
El pressupost total de la convocatòria serà de 500.000 euros.  
Les ajudes reemborsables es concediran sota la modalitat de préstec bonificat  
  
Cinqué. Termini de presentació de les sol·licituds  
El termini de presentació de sol·licituds s'iniciarà a partir de l'endemà de la publicació de l'extracte de la convocatòria en el Diari Oficial de la Generalitat Valenciana i finalitza el 16 de juny de 2017  
  
Sisé. Altres dades  
1. Sol·licituds: per via telemàtica d'acord al model normalitzat disponible en la pàgina web.  
2. Documentació: la prevista en l'article 6 de la convocatòria.  
3. Es presentarà un únic projecte per empresa. Els projectes objecte de rebre el finançament hauran d'executar-se entre l'1 de gener i el 31 de desembre de 2017.  
4. Seran objecte de suport únicament aquells projectes el cost subvencionable dels quals degudament justificat siga superior a 12.000 euros; el límit màxim és de 60.000 euros.  
5. Perquè un projecte puga ser aprovat, haurà de tindre una puntuació mínima de 50 punts.  
6. Forma de justificació dels projectes: en els termes que preveu l'article 10 de la convocatòria; el termini màxim de justificació serà el 31 de gener de 2018.  
  
València, 9 de maig de 2017.- El president de l'IVACE: Rafael Climent González.